cyanic-selkie/wikianc huggingface dataset:
มณีรัตน์ ธรรมมณีวงศ์
ครอบครัว
มณีรัตน์สมรสกับธีรคุปต์ ธรรมมณีวงศ์ ชื่อเล่น หยาง เมื่อวันที่ 25 ธันวาคม พ.ศ. 2561 หลังคบหาได้สี่ปี มีบุตรชายสองคนชื่อ ธีร์กฤตย์ ธรรมมณีวงศ์ (เกิด 24 มกราคม พ.ศ. 2563) ชื่อเล่น ซันซัน และธีทัพพ์ ธรรมมณีวงศ์ (เกิด 19 พฤษภาคม พ.ศ. 2564) ชื่อเล่น เธียรเธียร
เลขฐานเจ็ด
เลขฐานเจ็ด หมายถึง ระบบเลขฐานเจ็ด ที่มีสัญลักษณ์เจ็ดตัวคือ 0 (ศูนย์) 1 (หนึ่ง) 2 (สอง) 3 (สาม) 4 (สี่) 5 (ห้า) และ 6 (หก)
เลขฐานเก้า
เลขฐานเก้า หมายถึง ระบบเลขฐานเก้า ที่มีสัญลักษณ์เก้าตัวคือ 0 (ศูนย์) 1 (หนึ่ง) 2 (สอง) 3 (สาม) 4 (สี่) 5 (ห้า) 6 (หก) 7 (เจ็ด) และ 8 (แปด)
การเขียนโปรแกรมเชิงวัตถุ
การเขียนโปรแกรมเชิงวัตถุ (Object-oriented programming, OOP) คือหนึ่งในรูปแบบการเขียนโปรแกรมคอมพิวเตอร์ ที่ให้ความสำคัญกับ วัตถุ ซึ่งสามารถนำมาประกอบกันและนำมาทำงานรวมกันได้ โดยการแลกเปลี่ยนข่าวสารเพื่อนำมาประมวลผลและส่งข่าวสารที่ได้ไปให้ วัตถุ อื่นๆที่เกี่ยวข้องเพื่อให้ทำงานต่อไป
แนวคิดการเขียนโปรแกรมแบบดังเดิมมักนิยมใช้ ในการสร้างเว็บไซต์ต่างๆ
เปรียบเทียบแนวคิดระหว่างการเขียนโปรแกรมเชิงกระบวนการ และเชิงวัตถุ
ตัวอย่างตู้ขายเครื่องดื่มอัตโนมัติ
วิธีการคิดแบบการเขียนโปรแกรมเชิงวัตถุ
ตู้ขายเครื่องดื่มอัตโนมัติ ประกอบด้วยส่วนประกอบต่างๆได้แก่ หน่วยตรวจสอบและจัดการเรื่องเงิน หน่วยจัดการเครื่องดื่ม หน่วยแสดงผลและรอรับคำสั่ง - หน่วยตรวจสอบและจัดการเรื่องเงิน มีข้อมูลเกี่ยวกับเงินที่ได้รับ และเงินที่มีอยู่ในระบบ สามารถรับและตรวจสอบเงินที่หยอดเข้ามาได้ และทอนเงินได้ - หน่วยจัดการเครื่องดื่ม มีข้อมูลชนิดของเครื่องดื่ม จำนวนเครื่องดื่ม สามารถจัดเตรียมชนิดเครื่องดื่มที่พอกับเงินที่หยอด และสามารถจ่ายเครื่องดื่มออกมาจากตู้ได้ - หน่วยแสดงผลและรอรับคำสั่ง มีหน้าที่รอรับคำสั่ง และแสดงผลเงินที่หยอดเข้ามา หมายเหตุ ตัวอย่างนี้เป็นเพียงตัวอย่างโดยสังเขป
ดีไซน์แพตเทิร์น - แบบแผนและแนวทางการออกแบบ ดีไซน์
ในการออกแบบและการพัฒนาโปรแกรมเชิงวัตถุ ได้มีการรวบรวมบันทึกวิธีการแก้ปัญหาที่ใช้ได้ผลสำหรับปัญหาที่เกิดขึ้นซ้ำๆ เสมอๆ วิธีการแก้ไขเหล่านี้สามารถนำมาใช้ได้บ่อยๆ ในสถานการณ์ที่หลากหลาย บันทึกรวบรวมนี้มีชื่อเรียกเฉพาะว่า ดีไซน์แพตเทิร์น (Design Patterns)
Design Patterns ซึ่งเป็นหนังสือที่ออกจัดจำหน่ายเมื่อปี 2538 โดยผู้แต่งร่วม 4 คนได้แก่ Erich Gamma, Richard Helm, Ralph Johnson และ John Vlissides หรือที่รู้จักในนามของ GoF (Gang of four) ถือว่าเป็น แบบแผนและแนวทางการออกแบบ ที่ได้รับความนิยมและเป็นที่รู้จักอย่างกว้างขวางในการนำมาประยุกต์ใช้งานจริง
การเขียนโปรแกรมเชิงวัตถุและฐานข้อมูล
การเขียนโปรแกรมเชิงวัตถุและระบบจัดการฐานข้อมูลเชิงสัมพันธ์ (Relational Database Management Systems) ได้ถูกใช้งานร่วมกันอย่างแพร่หลายในปัจจุบัน แต่เนื่องจากฐานข้อมูลเชิงสัมพันธ์ไม่สามารถเก็บข้อมูลเชิงวัตถุได้โดยตรง จึงมีความจำเป็นที่จะต้องเชื่อมต่อเทคโนโลยีทั้งสองเข้าด้วยกัน การแก้ปัญหาสองแบบที่ได้รับความนิยมแพร่หลายคือการใช้ตัวส่งระหว่างโมเดลเชิงวัตถุและเชิงสัมพันธ์ (Object-Relational Mapping: ORM)
อีกวิธีการคือการใช้งานระบบจัดการฐานข้อมูลเชิงวัตถุ ( database Management Systems) แทนที่ระบบจัดการฐานข้อมูลเชิงสัมพันธ์ แต่วิธีการนี้ก็ยังไม่ได้รับความนิยมมากนัก
โปรแกรมเชิงวัตถุและการเทียบเคียงกับโลกของความเป็นจริง
การเขียนโปรแกรมเชิงวัตถุสามารถนำมาใช้จำลองการทำงานตามโลกของความเป็นจริงได้ แต่ไม่ได้เป็นที่นิยมนักเนื่องจากมีนักวิชาการจำนวนหนึ่งที่ไม่เห็นด้วยและมองว่าไม่ใช่วิธีการที่ถูกต้อง
ปัจจุบันวิธีการมาตรฐานที่ใช้ในการเทียบเคียงกับโลกของความเป็นจริง ตามแนวทางของคณิตศาสตร์คือ Circle-ellipse problem ซึ่งก็ถูกต้องบางส่วน แต่แนวคิดการสร้างยังคงต้องให้สอดคล้องกับความเป็นจริงของพื้นฐานธรรมชาติที่เป็นไปได้ผนวกกับคณิตศาสตร์ด้วย เพื่อให้เกิดสมดุล
ประเทศแคนาดาในพาราลิมปิกฤดูร้อน 2020
ประเทศแคนาดา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศแคนาดาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 87 คน เข้าร่วมการแข่งขันใน 10 ชนิดกีฬา
จังหวัดมาลูกู
มาลูกู (Maluku) เป็นจังหวัดของประเทศอินโดนีเซีย โดยประกอบไปด้วยพื้นที่ภาคกลางและภาคใต้ของหมู่เกาะโมลุกกะ เมืองหลักของจังหวัดมาลูกูคืออัมบน บนเกาะอัมบนขนาดเล็ก
หน่วยการบริหาร
พื้นที่จังหวัดมาลูกูแบ่งออกเป็น 9 อำเภอหรือกาบูปาเต็น 2 นครหรือโกตา และ 118 ตำบลหรือเกอจามาตัน
• อำเภอเกอปูเลาวันตานิมบาร์ (Kabupaten Kepulauan Tanimbar)
• อำเภอเกอปูเลาวันอารู (Kabupaten Kepulauan Aru)
• อำเภอเซรัมบากียันตะวันตก (Kabupaten Seram Bagian Barat)
• อำเภอเซรัมบากียันตะวันออก (Kabupaten Seram Bagian Timur)
• อำเภอบูรู (Kabupaten Buru)
• อำเภอบูรูใต้ (Kabupaten Buru Selatan)
• อำเภอมาลูกูกลาง (Kabupaten Maluku Tengah)
• อำเภอมาลูกูตะวันตกเฉียงใต้ (Kabupaten Maluku Barat Daya)
• อำเภอมาลูกูตะวันออกเฉียงใต้ (Kabupaten Maluku Tenggara)
• ตูวัล (Tual)
• อัมบน (Ambon; เมืองหลัก)
คาบสมุทรเกาหลี
คาบสมุทรเกาหลี (Korean Peninsula) เป็นคาบสมุทรทางตะวันออกของทวีปเอเชีย ทอดตัวลงไปทางทิศใต้สู่มหาสมุทรแปซิฟิก มีความยาวประมาณ 1,000 กิโลเมตร พื้นที่รวมกันได้ 220,847 ตร. กม. ทางตะวันออกล้อมรอบด้วยทะเลญี่ปุ่น (ทะเลตะวันออก) ทะเลจีนตะวันออก ด้านตะวันตกเป็นทะเลเหลือง โดยมีช่องแคบเกาหลีเชื่อมต่อชายฝั่งทะเลสองด้าน พื้นที่ 70% ของคาบสมุทรเป็นเทือกเขา
คาบสมุทรเกาหลี ถูกแบ่งออกเป็น 2 ส่วน ทางด้านใต้คือประเทศระบอบประชาธิปไตย คือเกาหลีใต้ และประเทศระบอบคอมมิวนิสต์ คือเกาหลีเหนือ โดยถูกคั่นกลางด้วยเขตปลอดทหาร
ตำบลบ้านไร่ (อำเภอเทพสถิต)
ตำบลบ้านไร่ เป็นตำบลหนึ่งในอำเภอเทพสถิต จังหวัดชัยภูมิ ตั้งอยู่ห่างจากตัวอำเภอประมาณ 24 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลบ้านไร่
การปกครอง
ตำบลบ้านไร่ แบ่งการปกครองออกเป็น 22 หมู่บ้าน คือ
สถานที่สำคัญ
วัด/ สำนักสงฆ์
เดนนิส บูเชนิ่ง
เดนนิส บูเชนิ่ง (Dennis Buschening เกิด 2 มีนาคม 1991) เป็นนักฟุตบอลไทยเชื้อสายเยอรมัน ในตำแหน่งกองหน้า ปัจจุบันเล่นให้กับเอ็มเอช นครศรีฯ ซิตี้ ในไทยลีก 3
โนโซมิ สึจิ
โนโซมิ สึจิ (辻希美 (Tsuji Nozomi) ,เกิดวันที่ 17 มิถุนายน พ.ศ. 2530) เป็นนักร้องและยูทูบเบอร์หญิงชาวญี่ปุ่น เธอเป็นอดีตสมาชิกรุ่นที่ 4 ของมอร์นิงมูซูเมะ
พ.ศ. 2543
โนโซมิ สึจิ ได้รับการคัดเลือกให้เข้ามาเป็นนักร้องรุ่นที่ 4 ของกลุ่ม มอร์นิงมุซุเมะ โดยในช่วงแรก สึงกุ โปรดิวเซอร์ของกลุ่ม ต้องการสมาชิกใหม่มาเพิ่มเพียงแค่ 3 คนเท่านั้น นั่นก็คือริกะ อิชิกาวะ, ฮิโตมิ โยชิซาวะ และไอ คาโงะ แต่ไม่ได้มีชื่อของเธอติดอยู่ด้วย แต่อย่างไรก็ตาม ในภายหลังสึงกุก็ได้สร้างความประหลาดใจโดยการนำเอาเธอมาเพิ่มอีกคนหนึ่งในฐานะสมาชิกคนที่ 4 ของรุ่น โดยเพลงซิงเกิลเปิดตัวของสมาชิกรุ่นนี้คือเพลง แฮปปีซัมเมอร์เวดดิง (เพลงซิงเกิลเพลงที่ 9 ของมอร์นิงมุซุเมะ)
หลังจากที่เธอเข้ามาร่วมกับกลุ่มได้ไม่นาน มิตรภาพระหว่างเธอกับไอ คาโงะ เพื่อนร่วมรุ่นอีกคนหนึ่ง ก็ได้เติบโตขึ้นเรื่อย ๆ จนทั้งสองกลายเป็นเพื่อนสนิทกัน และในฐานะที่ทั้งสองคนนี้เป็นสมาชิกที่มีอายุน้อยที่สุด (ในขณะนั้น) พวกเธอเลยถูกทึกทักเอาว่าเป็นคู่ ‘ไฮเปอร์’ และเป็นตัวปัญหาประจำกลุ่มไป แต่อย่างไรก็ตาม เธอทั้งคู่ก็ได้รับความนิยมจากแฟนเพลงเพิ่มขึ้นอย่างรวดเร็ว โดยเหล่าแฟนเพลงได้ให้ฉายาเธอทั้งสองว่า “แฝด” เนื่องด้วยรูปลักษณ์และบุคลิกต่าง ๆ ที่คล้ายกัน
พ.ศ. 2544
เดือนมกราคม สึจิได้เป็นสมาชิกรุ่นก่อตั้งของกลุ่มนักร้องย่อย มินิโมนิ ร่วมกับมาริ ยางูจิ และไอ คาโงะ
พ.ศ. 2546
ทั้งสึจิและคาโงะต่างก็ยังคงบุคลิกที่เป็นจุดขายของพวกเธอเหล่านี้เอาไว้ในช่วงปีแรก ๆ ที่เป็นมอร์นิงมุซุเมะ จนกระทั่งปีนี้ พวกเธอก็ไม่ได้เป็นสมาชิกที่อายุน้อยหรือมีความเป็นเด็กมากที่สุดในกลุ่มอีกต่อไป ประกอบกับความ ‘ไฮเปอร์’ ของพวกเธอที่ไม่เข้มข้นเหมือนเดิมอีก แต่ถึงจะมีการเปลี่ยนแปลงอย่างไร เธอทั้งสองก็ยังคงสานความสัมพันธ์ต่อไปอย่างเข้มแข็งทั้งในกลุ่มและในชีวิตประจำวัน จนขนาดที่ทำให้แม้แต่แฟนเพลงขาจรของมอร์นิงมุซุเมะหลาย ๆ คน อดที่จะคิดถึงสึจิหรือคาโงะโดยที่จะไม่คิดถึงคู่ของเธออีกคนหนึ่งไปไม่ได้
พ.ศ. 2547
เดือนพฤษภาคม สึงกุได้ประกาศว่าเธอทั้งคู่จะ ‘สำเร็จการศึกษา’ จากมอร์นิงมุซุเมะ เพื่อไปสร้างผลงานในกลุ่มนักร้องคู่กลุ่มใหม่ที่ชื่อ ดับเบิลยู และในวันที่ 1 สิงหาคม สึจิและคาโงะก็ได้สำเร็จการศึกษาออกไปอย่างเป็นทางการ และได้สร้างงานในฐานะของดับเบิลยูต่อมา
พ.ศ. 2549
หลังจากที่ไอ คาโงะ ต้องถูกพักงานไปในเดือนกุมภาพันธ์ด้วยข้อหาสูบบุหรี่ก่อนวัยที่กฎหมายของประเทศญี่ปุ่นกำหนดให้สูบได้ กลุ่มดับเบิลยูของเธอทั้งสองก็เข้าสู่ภาวะชงักงันอย่างไร้กำหนดไปอีกหนึ่งกลุ่ม ทำให้ในเวลาต่อมา สึจิต้องออกปรากฏตัวทางรายการโทรทัศน์และรายการสดต่าง ๆ เพียงคนเดียว ในฐานะของตัวแทนสังกัดเฮลโล! โปรเจกต์
ในเดือนกันยายน เธอได้เริ่มงานใหม่เป็นพิธีกรในรายการ คิวเรียส โนโนะ ซึ่งเป็นรายการของเธอเองที่อยู่ในเครือ ''เฮลโล! โปรเจกต์ ออนเฟร็ทส์'' และจัดฉายแบบออนไลน์เฉพาะบนอินเทอร์เน็ตเท่านั้น
ต่อมา เธอได้สร้างผลงานสมุดรวมภาพถ่ายเดี่ยวชุดที่ 2 ออกมาโดยใช้ชื่อว่า นนโนะ 19 ซึ่งชื่อนี้ได้แสดงความหมาย 2 นัยด้วยกัน นัยแรกเป็นการแสดงให้เห็นถึงการรวมกันของชื่อเล่นของเธอ 2 ชื่อ ได้แก่ "โนโนะ" กับ "นง" (นน) ส่วนอีกในนัยหนึ่งเป็นการแสดงให้เห็นถึงอายุของเธอ ซึ่งถ้าหากว่าอ่านชื่อผลงานชิ้นนี้แยกจากกันก็จะได้เป็น นน-โนะ-19 (Non no 19) ซึ่งในภาษาญี่ปุ่นจะมีความหมายว่าอายุ 19 ของนง (Non's 19) (ในขณะที่เธอสร้างผลงานชิ้นนี้ออกมา เธอมีอายุได้ 19 ปีพอดี) ในผลงานชุดนี้ เธอได้แสดงภาพความเป็นผู้ใหญ่ในตัวเธอออกมาทางภาพต่าง ๆ ที่คนส่วนใหญ่มักจะไม่มีโอกาสได้เห็นกันนัก อย่างเช่นภาพที่เธอปล่อยผมยาว เป็นต้น
พ.ศ. 2550
วันอังคารที่ 30 มกราคม ทางเฮลโล! โปรเจกต์ ต้นสังกัดของเธอได้ประกาศออกมาว่า เธอจะได้พากษ์เสียงในภาพยนตร์การ์ตูนเรื่อง เคโรโระกุนโซะ เดอะซูเปอร์มูวีฟ์ 2: ซิงไกโนะ ปรินเซส เดะอาริมาซุ! ในฐานะของแขกรับเชิญ และในช่วงเดือนพฤษภาคมของปีเดียวกัน สึจิยังได้รับเลือกให้เล่นละครเวทีเรื่อง เวนวิลยูรีเทิร์น? (หรือ อิตสึโนะฮิกิมิคาเอรุ ในภาษาญี่ปุ่น) โดยเธอจะสลับกันเล่นแบบดับเบิลแคสท์กับริกะ อิชิกาวะ อดีตสมาชิกมอร์นิงมุซุเมะรุ่นที่ 4 แต่สุดท้ายเธอก็ต้องถอนตัวจากการแสดงครั้งนี้ไปเนื่องจากเธอเป็นโรคลำไส้อักเสบ เป็นผลให้ต้องเปลี่ยนผู้แสดงเป็นฮิโตมิ โยชิซาวะ แทน
นอกจากนั้น เธอยังได้รับหน้าที่ให้ร้องเพลง โคโกะนิอิรุเซ! (เพลงซิงเกิลของมอร์นิงมุซุเมะ) ในเวอร์ชันเดี่ยวเพื่อใช้เป็นเพลงประกอบอนิเมะที่ชื่อ ร็อบบี & เคร็อบบี ซึ่งเธอได้ไปให้เสียงเป็นผู้ประกาศในเรื่องด้วย
วันอังคารที่ 24 เมษายน ได้มีการแถลงข่าวเกี่ยวกับกลุ่มนักร้องใหม่ของสึจิที่ชื่อว่า "เกียรูรุ" (Gyaruru) โดยสมาชิกในกลุ่มนี้จะประกอบไปด้วยโทกิโตะ อามิ, เกียรุ โซเนะ และตัวเธอเอง ซิงเกิลเพลงแรกของกลุ่มนี้คือเพลง บูมบูม เม็คจะมัคโจะ (BOOM BOOM Meccha Maccho) ซึ่งจะเปิดตัวในวันพุธที่ 20 มิถุนายนศกนี้ภายใต้สังกัดทีเอ็นเอ็กซ์ของสึงกุ
ชีวิตส่วนตัว
วันที่ 8 พฤษภาคม พ.ศ. 2550 สำนักข่าวของญี่ปุ่นหลายสำนักได้มีการรายงานว่า สึติกำลังตั้งครรภ์ 2 เดือนกับนักแสดงหนุ่ม ไทโย ซูงิอูระ ซึ่งทั้งสองได้ทำพิธีหมั้นกันแล้วและมีแผนการที่จะเข้าพิธีวิวาห์กันในวันที่ 17 มิถุนายน ซึ่งตรงกับวันเกิดของเธอที่จะมีอายุ 20 ปีในขณะนั้น ข่าวดังกล่าวได้รับการยืนยันว่าเป็นจริงในวันต่อมาโดยทางอัพ-ฟรอนท์ เอเจนซี ต้นสังกัดใหญ่ก็ยืนยันตามเนื้อหาในข่าวและแสดงความไม่พอใจต่อการกระทำของเธอเป็นอย่างมาก จนขนาดออกมากดดันให้สึงกุปลดเธอออกจากเกียรูรุและตัดสินใจในเรื่องการพักงานระยะยาวทันที ขณะเดียวกัน งานทางด้านการพากษ์เสียงในอนิเมะที่เธอทำหน้าที่นั้นก็จะต้องมีผู้มารับหน้าที่แทนด้วย
หลังจากการแถลงข่าวของเธอ ได้เกิดข้อวิพากษ์วิจาร์ณทั้งในแง่บวกและแง่ลบจากศิลปินหลาย ๆ คน ทั้งฮิโตมิ โยชิซาวะ อดีตสมาชิกรุ่นที่ 4 ของมอร์นิงมูซูเมะ ผู้ที่ถูกเรียกให้มาแสดงละครเวทีเรื่อง "เว็นวิลยูรีเทิร์น?" (When Will You Return?) แทนสึจิในนาทีสุดท้าย และต้องถูกบังคับให้ศึกษาบทบาทของสึจิทั้งหมดในช่วงเวลาอันสั้น และนักร้องหญิง อากิโกะ วาดะ ที่มองว่าการตั้งครรภ์ของเธอและการประกาศวิวาห์สายฟ้าแลบเป็นการกระทำที่ขาดความรับผิดชอบ
ส่วนสถานะของสึจิในสังกัดเฮลโล! โปรเจกต์ นั้น ทางต้นสังกัดใหญ่ยังไม่ได้ยืนยันอย่างเป็นทางการ แต่ทางสึจิเองได้กล่าวเอาไว้ในวันแถลงข่าวว่า เธอจะกลับมาสู่สายตาสาธารณชนอีกครั้ง หลังจากคลอดลูกและ "ทุกสิ่งทุกอย่างเงียบลง" แล้ว
ส่วนเกียรูรุนั้น ก็ได้อาซามิ อาเบะ น้องสาวของนัตสึมิ อาเบะ อดีตสมาชิกรุ่นที่ 1 ของมอร์นิงมูซูเมะ มาเป็นสมาชิกใหม่มาแทนสึจิในภายหลัง
วันที่ 26 ธันวาคม พ.ศ. 2553 เธอได้คลอดลูกคนที่ 2 เป็นเพศชาย ชื่อว่า "เซอะ ซูงิอูระ"
วันที่ 21 มีนาคม พ.ศ. 2556 เธอได้คลอดลูกคนที่ 3 เป็นเพศชาย มีชื่อว่า "โซระ ซูงิอูระ"
วันที่ 14 มิถุนายน พ.ศ. 2561 โนโซมิได้ประกาศข่าวดีผ่านเว็บบล็อกของเธอว่า "เธอได้ตั้งครรภ์ลูกคนที่ 4 และมีกำหนดการคลอดในเดือนธันวาคม" หลายเดือนต่อมาในวันที่ 8 ธันวาคมในปีเดียวกัน เธอได้คลอดลูกคนที่ 4 เป็นเพศชาย ต่อมาได้ตั้งชื่อลูกคนที่ 4 ว่า "โคอะ ซูงิอูระ"
ผลงาน
ผลงานที่สึจิมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ
คาร์ล ฟรีดริช เกาส์
โยฮัน คาร์ล ฟรีดริช เกาส์ (Johann Carl Friedrich Gauß) นักคณิตศาสตร์ชาวเยอรมัน เกิดเมื่อวันที่ 30 เมษายน พ.ศ. 2320 (ค.ศ. 1777) เสียชีวิต 23 กุมภาพันธ์ พ.ศ. 2398 (ค.ศ. 1855) เป็นหนึ่งในตำนานนักคณิตศาสตร์ผู้ยิ่งใหญ่ที่สุดในประวัติศาสตร์ (นักคณิตศาสตร์บางท่านกล่าวว่าสี่ผู้ยิ่งใหญ่ของวงการคณิตศาสตร์มี อาร์คิมิดีส นิวตัน เกาส์ และออยเลอร์) ได้รับฉายาว่า "เจ้าชายแห่งคณิตศาสตร์" (Prince of Mathematics) เนื่องจากอุทิศผลงานในทุก ๆ ด้านของคณิตศาสตร์ในยุคสมัยของเขา นอกจากนี้เกาส์ยังมีผลงานสำคัญทางด้านฟิสิกส์ โดยเฉพาะด้านดาราศาสตร์อีกด้วย
วัยเด็ก
เกาส์เกิดที่เมืองเบราน์ชไวค์ ในวัยเยาว์เป็นที่กล่าวขวัญกันอย่างกว้างขวางว่า เกาส์เป็นอัจฉริยะทางด้านตัวเลข เมื่อชราแล้ว เกาส์ยังได้เล่ามุกตลกว่า เขาสามารถบวกเลขได้ก่อนที่เขาจะพูดได้เสียอีก กล่าวกันว่า เกอเทอสามารถแต่งบทละครสำหรับเด็กได้ตั้งแต่อายุ 6 ขวบ ส่วนโมซาร์ทก็สามารถแต่งทำนองเพลง Twinkle Twinkle Little Star ได้ตั้งแต่อายุ 5 ขวบ แต่สำหรับเกาส์แล้ว เป็นที่กล่าวกันว่า เกาส์สามารถตรวจสอบแก้ไขเลขบัญชีของบิดาได้ตั้งแต่อายุ 3 ขวบเท่านั้น
อย่างไรก็ตาม เหตุการณ์ที่แสดงความอัจฉริยะของเกาส์ให้คนทั่วไปได้ทราบ เกิดขึ้นเมื่อเขายังเป็นเด็กชายเกาส์อายุ 7 ขวบ ในห้องเรียนวันหนึ่ง ครูสั่งให้นักเรียนบวกเลขตั้งแต่ 1 ถึง 100 ครูเพียงแค่หันหลังไป เด็กชายเกาส์ก็ตอบขึ้นมาว่า 5,050 เมื่อถูกถามว่าได้คำตอบนั้นมาได้อย่างไรวิธีของเขาก็คือ กำหนดให้ s=1+2+3+...+98+99+100  (1) s=100+99+98+...+3+2+1  (2) นำสมการ(1)และ(2)มาบวกกันจะได้ว่า 2s=101+101+...+101+101 ซึ่งก็คือ 101 บวกกันทั้งหมด 100 ครั้ง =100*101 ดังนั้น s=(100*101)/2 = 5,050
ช่วงเรียนมหาวิทยาลัย
เกาส์ได้รับทุนให้เข้าศึกษาในระดับวิทยาลัยและได้ค้นพบซ้ำทฤษฎีบทที่สำคัญหลายชิ้นด้วยตนเอง
การสร้างรูป n เหลี่ยมด้านเท่าด้วยไม้บรรทัดและวงเวียน
จุดก้าวเปลี่ยนสำคัญเกิดขึ้น เมื่อเขาได้พิสูจน์ว่ารูปเหลี่ยมด้านเท่าจำนวน n ด้าน (n-gon) ใด ๆ สามารถเขียนได้โดยใช้เพียงไม้บรรทัดและวงเวียน ถ้าตัวประกอบที่เป็นจำนวนเฉพาะของ n ที่เป็นจำนวนคี่ล้วนเป็นจำนวนเฉพาะแฟร์มาต์ (Fermat primes) ที่ไม่ซ้ำกัน ผลงานนี้ นับว่าเป็นการต่อยอดความคิดของคณิตศาสตร์สมัยกรีกโบราณ ที่หยุดนิ่งมาถึง 2,000 ปี โดยนักคณิตศาสตร์ของกรีกโบราณ ทราบเพียงว่ามีเพียงรูป 3, 4, 5 และ 15 เหลี่ยมด้านเท่า เท่านั้น ที่สร้างได้ด้วยไม้บรรทัดและวงเวียน เกาส์เองรู้สึกภูมิใจกับมันมาก ถึงขนาดที่เขาขอให้มีการแกะสลักรูป 17 เหลี่ยมด้านเท่า (17-gon) ไว้ที่บนป้ายเหนือหลุมฝังศพของเขา
มหาวิทยาลัยเกิตติงเงิน
ในช่วงนี้เกาส์ได้รับการสนับสนุนจาก 'ดุ๊ก' หรือผู้ปกครองเมืองบรันสวิก มาโดยตลอด ทว่าเกาส์ไม่คิดว่างานทางด้านคณิตศาสตร์ จะได้รับการสนับสนุนในระยะยาวอย่างมั่นคง เกาส์จึงตัดสินใจรับตำแหน่งศาสตราจารย์ด้านดาราศาสตร์ และหัวหน้าหอสังเกตการณ์ทางดาราศาสตร์ ที่มหาวิทยาลัยเกิตติงเกน
ผลงานเกี่ยวกับทฤษฎีจำนวน
ผลงานสำคัญของเกาส์ในด้านทฤษฎีจำนวน คือหนังสือที่ตีพิมพ์ในปี พ.ศ. 2344 (ค.ศ. 1801) ชื่อว่า Disquisitiones Arithmeticae เนื้อหาในหนังสือเล่มนี้ เกี่ยวกับการนำเสนอ เลขคณิตมอดุลาร์ (modular arithmetic) ที่เป็นระบบจำนวนภายใต้การหารแบบเหลือเศษ และบทพิสูจน์แรกของทฤษฎี ส่วนกลับกำลังสอง (quadratic reciprocity) ซึ่งในปัจจุบันมีบทพิสูจน์ที่แตกต่างกันหลายแบบ แต่เกาส์เป็นคนแรกที่พิสูจน์ทฤษฎีบทนี้ได้ ในปี พ.ศ. 2339 (ค.ศ. 1796)
ผลงานเกี่ยวกับทฤษฎีแม่เหล็กและไฟฟ้า
ในความเรียง Treatise on Electricity and Magnetism (1873) ที่มีชื่อเสียงของ เจมส์ เคลิร์ก แมกซ์เวลล์ เขาได้กล่าวชื่นชมเกาส์ว่า เกาส์ได้สร้างวิทยาศาสตร์ของแม่เหล็กขึ้นมาเลยทีเดียว
วิธีกำลังสองต่ำสุด ความผิดพลาดในการวัด และการกระจายตัวแบบเกาส์
ในปี ค.ศ. 1809 เกาส์ได้ทำงานวิจัยเกี่ยวกับเรื่องการเคลื่อนไหวของวัตถุท้องฟ้า และได้สร้างค่าคงที่แรงโน้มถ่วงของเกาส์ ขึ้นมา นอกจากนี้ในงานวิจัยชิ้นนี้ยังได้คิดค้น วิธีกำลังสองต่ำสุด (method of least squares) ซึ่งเป็นวิธีที่ใช้กันทั่วไปในวิทยาศาสตร์ปัจจุบัน ในการลดผลกระทบจากค่าความผิดพลาดจากการวัดให้เหลือน้อยที่สุด โดยเกาส์ได้พิสูจน์ถึงความถูกต้องของวิธีนี้ เมื่อมีสมมุติฐานว่าค่าความผิดพลาดที่เกิดจากการวัดมี การกระจายตัวแบบปกติ (normal distribution) (เป็นสาเหตุให้คนทั่วไปนิยมเรียกกันว่าการกระจายตัวแบบเกาส์ (gaussian distribution)) (ดูรายละเอียดเพิ่มเติมที่ ทฤษฎีบทเกาส์-มาร์คอฟ) แม้ว่าวิธีกำลังสองต่ำสุดนี้มีนักคณิตศาสตร์ชื่อดังคือ เอเดรียน-แมรี เลอจองด์ ได้นำเสนอไว้ก่อนแล้วในปี พ.ศ. 2348 (ค.ศ. 1805) แต่เกาส์อ้างว่าเขาคิดค้นและใช้วิธีนี้มาตั้งแต่ปี พ.ศ. 2338 (ค.ศ. 1795)
เรขาคณิตนอกแบบยุคลิด
ที่ผ่านมาจะเห็นว่า งานที่ตีพิมพ์ของเกาส์แต่ละอย่างนั้น ส่งผลกระทบต่อวงการวิชาการมากมายมหาศาล แต่อย่างไรก็ตาม งานของเกาส์ที่ไม่ถูกตีพิมพ์ก็ยิ่งใหญ่ไม่แพ้กัน ยกตัวอย่างเช่น เกาส์ได้ค้นพบ เรขาคณิตนอกแบบยุคลิด (non-Euclidean geometries) ซึ่งส่งผลกระทบสำคัญ ต่อจินตนาการของมนุษย์ต่อธรรมชาติและโครงสร้างจักรวาล เทียบเคียงได้กับ การปฏิวัติของโคเปอร์นิคัส ในสาขาดาราศาสตร์เลยทีเดียว เนื่องจากตั้งแต่สมัยยุคลิด จนกระทั่งถึงสมัยของเกาส์นั้น สัจพจน์ทั้งหลายในเรขาคณิตแบบยุคลิด ถือว่าเป็นความจริงที่หลีกเลี่ยงไม่ได้ แต่อย่างไรก็ตาม นักคณิตศาสตร์รุ่นถัดมาจนถึงเกาส์ ก็สงสัยการกำหนดสัจพจน์บางอย่างของยุคลิดมาตลอด โดยเฉพาะสัจพจน์เส้นขนาน ที่กล่าวว่า
นักคณิตศาสตร์ได้สงสัยมานานว่า ทำไมเรื่องเส้นขนานนี้ถึงต้องเป็นสัจพจน์ เนื่องจากสัจพจน์ควรจะเป็นอะไรที่เข้าใจได้ง่าย ๆ เช่น สัจพจน์ของจุด เป็นต้น เรื่องเส้นขนานที่ค่อนข้างซับซ้อนนั้น ควรที่จะเป็นทฤษฎีบท คือสามารถพิสูจน์ได้ด้วยสัจพจน์ที่เป็นมูลฐานอื่น ๆ มากกว่าที่จะเป็นสัจพจน์เสียเอง ยุคลิดเองก็ดูลังเลกับสัจพจน์ข้อนี้ โดยได้ให้เป็นสัจพจน์ข้อสุดท้ายในระบบเรขาคณิตของเขา อย่างไรก็ตาม ไม่มีนักคณิตศาสตร์คนใดสามารถพิสูจน์สัจพจน์เส้นขนานนี้ได้สำเร็จ
โดยจากสมุดบันทึกของเกาส์ที่พบ เราทราบว่า เกาส์เองก็ได้ลองพยายามพิสูจน์ประเด็นนี้ เมื่ออายุ 15 ปี และก็ล้มเหลวเช่นเดียวกันกับคนอื่น ๆ อย่างไรก็ตาม ความล้มเหลวของเกาส์ต่างจากคนอื่น ๆ ตรงที่ในเวลาถัดมาเกาส์เริ่มตระหนักว่า ระบบเรขาคณิตแบบยุคลิด ไม่ใช่ระบบเรขาคณิตเพียงระบบเดียวที่เป็นไปได้ เกาส์คิดค้นประเด็นนี้อยู่หลายปี และในปี พ.ศ. 2363 (ค.ศ. 1820) เกาส์ก็ได้ทฤษฎีบทเต็มรูปแบบของ เรขาคณิตนอกแบบยุคลิด
อย่างไรก็ตาม เกาส์ไม่ได้เปิดเผยผลงานชิ้นนี้ต่อสาธารณะ จนกระทั่งในปี พ.ศ. 2372 (ค.ศ. 1829) และ พ.ศ. 2375 (ค.ศ. 1832) ซึ่ง โลบาชอฟสกี (Lobachevsky) นักคณิตศาสตร์ชาวรัสเซีย และ ยาโนส โบลยาอี (Johann Bolyai) นักคณิตศาสตร์ชาวฮังการี ได้ตีพิมพ์งานชิ้นนี้ (โดยไม่ขึ้นต่อกัน) เช่นเดียวกัน ซึ่งพ่อของโบลยาอี ซึ่งเป็นเพื่อนของเกาส์ ได้นำข่าวดีของลูกชายตัวเองมาเล่าให้เกาส์ฟัง และก็ต้องตกตะลึง เมื่อเกาส์ไปรื้องานเก่า ๆ ในลังของตัวเองมาให้ดู โดยโบลยาอีผู้ลูกถึงกับพูดว่า "ผมรู้สึกเหมือนเดินอยู่ในฝ่ามือของยักษ์ใหญ่"
เหตุผลที่เกาส์ไม่ยอมตีพิมพ์งานของตัวเองนั้นเรียบง่ายมาก เพราะเนื่องจากในเยอรมันสมัยนั้น มีนักปรัชญาที่ยิ่งใหญ่ที่สุดคนหนึ่งคือ อิมมานูเอิล คานท์ อยู่ โดยคานท์ได้คิดและวางหลักการต่าง ๆ เกี่ยวกับความรู้มนุษย์ไว้มากมาย และคนทั่วไปก็ยอมเชื่อฟังแนวคิดของคานท์ โดยคานท์ได้ให้ความเห็นไว้ว่า ระบบเรขาคณิตของยุคลิด เป็นความเป็นไปได้เพียงหนึ่งเดียวในการคิดเกี่ยวกับเรื่องของ มิติ อวกาศ หรือ ปริภูมิ (space) ซึ่งเกาส์ทราบเป็นอย่างดีว่าความคิดนี้ผิด แต่ด้วยเกาส์เป็นคนที่มีบุคลิกรักสันโดษและความสงบ เกาส์จึงตัดสินใจที่จะไม่ไปโต้เถียงเรื่องนี้ ซึ่งเป็นเรื่องใหญ่มาก กับเหล่านักปรัชญาที่สนับสนุนแนวคิดของคานท์
ฟังก์ชันเชิงวงรี
นอกจากนั้น ในงานที่ไม่ได้ตีพิมพ์อื่น ๆ เกาส์ยังได้ค้นพบทฤษฎีของ ฟังก์ชันเชิงวงรี (elliptic functions) หลาย ๆ อย่าง ซึ่งสำคัญมากในสาขาคณิตวิเคราะห์ (mathematical analysis) ก่อนหน้า ปีเตอร์ กุสตาฟ ยาโคบี และ นีลส์ เฮนริก อาเบล ซึ่งได้ชื่อว่าเป็นผู้ค้นพบสองคนแรก ตั้งแต่ตอนที่สองคนนี้ยังไม่เกิด
ทุกครั้งที่ยาโคบีค้นพบสิ่งใหม่ ๆ ยาโคบีจะมาหาเกาส์ด้วยความดีใจ และในแทบทุกครั้ง ยาโคบีต้องถึงกับตะลึง เมื่อเกาส์ได้โชว์งานเก่า ๆ ของตัวเองในลังใบเดิม. ๆ ให้ดู ยาโคบีถึงกับพูดกับน้องชายของเขาว่า
ช่วงท้ายของชีวิต
แม้ว่าเกาส์ไม่ชอบสอนหนังสือ แต่ลูกศิษย์ของเขาหลายคน เช่น ริชาร์ด เดเดคินด์ และ แบร์นฮาร์ด รีมันน์ ก็เป็นนักคณิตศาสตร์ที่ยิ่งใหญ่เช่นกัน
เกาส์เสียชีวิตในเมืองเกิตติงเกนในฮันโนเฟอร์ (ปัจจุบันคือประเทศเยอรมนี) และก็ถูกฝังที่สุสาน โดยมีเหล่าลูกศิษย์เอกเช่น เดเดคินด์ เป็นผู้แบกโลงศพของเกาส์
แหล่งข้อมูลอื่น
17771855
การอาเจียนร้ายแรงเหตุตั้งครรภ์
การอาเจียนร้ายแรงเหตุตั้งครรภ์ (hyperemesis gravidarum) เป็นภาวะแทรกซ้อนของการตั้งครรภ์ มีลักษณะ คือ คลื่นไส้อาเจียนและขาดน้ำแบบหายยาก มีประมาณว่ากระทบต่อหญิงตั้งครรภ์ 0.5–2.0% อาจให้เกิดทุพโภชนาการและภาวะแทรกซ้อนร้ายแรงอื่น เช่น การเสียดุลของไหลและอิเล็กโทรไลต์ ตามมาได้
การอาเจียนร้ายแรงถือว่าเป็นภาวะแทรกซ้อนของการตั้งครรภ์ที่พบน้อย แต่เนื่องจากอาการคลื่นไส้อาเจียนระหว่างการตั้งครรภ์อยู่บนสเปกตรัม (spectrum) จึงมักแยกภาวะนี้ได้ยากจากอาการคลื่นไส้อาเจียนที่พบได้บ่อยกว่าระหว่างการตั้งครรภ์ที่เรียก อาการแพ้ท้อง (morning sickness)
แจ็บเบอร์ว็อกกี
"แจ็บเบอร์ว็อกกี" (Jabberwocky) เป็นกวีไร้สาระที่เขียนโดยลูอิส แคร์รอล เกี่ยวกับการฆ่าสิ่งมีชีวิตนามว่า "เดอะแจ็บเบอร์ว็อก" ในวรรณกรรม อลิซในเมืองกระจก (ค.ศ. 1871) ซึ่งเป็นภาคต่อของ อลิซในแดนมหัศจรรย์ (ค.ศ. 1865)
"แจ็บเบอร์ว็อกกี" ถือเป็นหนึ่งในกวีไร้สาระที่ดีที่สุดในภาษาอังกฤษ โดยมีการใช้คำไร้สาระ (nonsense word) กับคำสร้างใหม่ในภาษาอังกฤษ เช่น "galumphing" และ "chortle".
ตำบลโป่งนก
ตำบลโป่งนก เป็นตำบลหนึ่งในอำเภอเทพสถิต จังหวัดชัยภูมิ ตั้งอยู่ห่างจากตัวอำเภอประมาณ 55 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลโป่งนก
การปกครอง
ตำบลโป่งนก แบ่งการปกครองออกเป็น 15 หมู่บ้าน คือ
สถานที่สำคัญ
วัด/ สำนักสงฆ์
เครื่องอิสริยาภรณ์คุณธรรม
เครื่องอิสริยาภรณ์คุณธรรม อาจหมายถึง
คิมิโกะ
คิมิโกะ เป็นชื่อบุคคลญี่ปุ่น อาจหมายถึง
ประเทศเดนมาร์กในพาราลิมปิกฤดูร้อน 2020
ประเทศเดนมาร์ก จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเดนมาร์กได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 22 คน เข้าร่วมการแข่งขันใน 7 ชนิดกีฬา
อาการแพ้ท้อง
อาการแพ้ท้อง (morning sickness, nausea and vomiting of pregnancy (NVP), nausea gravidarum, emesis gravidarum, หรือ pregnancy sickness) เป็นความไม่สบายของการตั้งครรภ์ที่เกิดในหญิงตั้งครรภ์เกินครึ่ง อาจมีอาการในช่วงเช้าและลดลงเมื่อเวลาผ่านไป แต่จะเกิดขึ้นในช่วงใดของวันก็ได้ สำหรับหญิงส่วนใหญ่ ภาวะนี้สิ้นสุดในราวสัปดาห์ที่ 12 ของการตั้งครรภ์
อาการคลื่นไส้นี้สัมพันธ์กับการเพิ่มขึ้นของระดับเอสโตรเจน รูปแบบคล้ายกันนี้ยังพบในหญิงบางคนที่ใช้การคุมกำเนิดด้วยฮอร์โมนหรือการบำบัดทดแทนฮอร์โมน อาการคลื่นไส้อาจเป็นได้เล็กน้อยหรือชักนำให้เกิดการอาเจียนจริง ๆ ได้ แต่ไม่รุนแรงให้เกิดความผิดปกติทางเมแทบอลิก ในผู้ที่มีอาการรุนแรง การอาเจียนอาจเป็นสาเหตุให้ขาดน้ำ น้ำหนักลด มีค่าพีเอชในเลือดสูง และมีระดับโพแทสเซียมในเลือดต่ำ ภาวะนี้ เรียก การอาเจียนร้ายแรงเหตุตั้งครรภ์ (hyperemesis gravidarum) และเกิดในประมาณ 1% ของการตั้งครรภ์ทั้งหมด อาการคลื่นไส้อาเจียนอาจเป็นอาการแสดงแรก ๆ ของการคั้งครรภ์และปกติเริ่มประมาณสัปดาห์ที่ 6 ของการตั้งครรภ์ (นับอายุครรภ์ตั้งแต่ 14 วันก่อนการเริ่มตั้งท้อง)
ฟูรี (เพลง)
เพลงนี้ถูกออกจำหน่ายมาเป็นซิงเกิ้ลที่สามจากอัลบั้ม 3121 ในสหราชอาณาจักรวันที่ 30 พฤษภาคม ค.ศ. 2006 และติดอันดับที่ 60 ในชาร์ตซิงเกิลแห่งสหราชอาณาจักร
นายกรัฐมนตรีปากีสถาน
นายกรัฐมนตรีปากีสถาน หรือเรียกอย่างเป็นทางการว่า นายกรัฐมนตรีแห่งสาธารณรัฐอิสลามปากีสถาน เป็นหัวหน้ารัฐบาลของสาธารณรัฐอิสลามปากีสถานตามรัฐธรรมนูญ ผู้นำฝ่ายบริหารของรัฐบาลกลาง กำกับควบคุมเศรษฐกิจของรัฐ, นำรัฐสภา, นำสภาเพื่อหระโยชน์ร่วม และคณะรัฐมนตรี และมีหน้าที่ในการควบคุมดูแลคณะกรรมการกองบังคับการแห่งชาติต่อคลังอาวุธนิวเคลียร์ของปากีสถาน  ตำแหน่งของนายกรัฐมนตรีมีหน้าที่เป็นผู้นำนโยบายในประเทศ และ นโยบายการต่างประเทศ
นายกรัฐมนตรีได้รับเลือกตั้งโดยสมาชิกรัฐสภา ฉะนั้นส่วนใหญ่จึงเป็นหัวหน้าของพรรคที่มีที่นั่งมากสุดในสภา รัฐธรรมนูญปากีสถานจัดสรรอำนาจบริหารให้นายกรัฐมนตรีในการแต่งตั้งคณะรัฐมนตรีและบริหารราชการแผ่นดินปากีสถาน
โซตะ ฟุกุชิ
โซตะ ฟุกุชิ เป็นนักแสดงชายชาวญี่ปุ่น เกิดเมื่อวันที่ 30 พฤษภาคม ค.ศ. 1993
โกลด์ (เพลงพรินซ์)
โกลด์ (Gold) เป็นเพลงของพรินซ์จากอัลบั้มดิโกลด์เอกซพีเรียนซ์ ในปี ค.ศ. 1995
เพลงร็อคเสริมจาก "Gold" และลักษณะโซโลกีตาร์เร้าใจและกลองสดเช่นเดียวกับสตูดิโอเทคนิคต่าง ๆ ตลอดแทร็ค คอรัสคือตัวอย่างบันทึกเสียงจากผู้ชมถ่ายทอดสด หลังจากนั้นพรินซ์ ได้ใช้เทคนิคหลายต่อหลายเพลงกับการวางจำหน่ายอัลบั้มของ The New Power Generation Newpower Soul พรินซ์ยังทำรีมิกซ์ของเพลงพิเศษที่เรียกว่า "Tony Fly Mix" ที่จะเปิดในดีเจรายการวิทยุท้องถิ่นมินนีแอโพลิส การเรียบเรียงเสียงประสานใหม่ยังคงไม่ได้วางจำหน่าย
โดนาเตลโล
โดนาเตลโล หรือ โดนาโต ดี นิกโกเลาะ ดี เบตโต บาร์ดี (Donatello หรือ Donato di Niccolò di Betto Bardi; ค.ศ. 1386 - 13 ธันวาคม ค.ศ. 1466) ศิลปินชาวอิตาลีในด้านงานปั้นในยุคฟื้นฟูศิลปวิทยาการ
ชีวิตเบื้องต้น
โดนาเตลโลเป็นลูกของพ่อค้าขนแกะนิกโกเลาะ ดี เบตโต บาร์ดี ผู้เป็นสมาชิกของสมาคมพ่อค้าขนแกะแห่งฟลอเรนซ์ที่เกิดที่งฟลอเรนซ์ราวปี ค.ศ. 1386 โดนาเตลโลได้รับการศึกษาภายในบ้านของตระกูลมาร์เตลลี และการศึกษาเบื้องต้นจากห้องศิลป์ของช่างทอง และต่อมาก็ได้ฝึกงานอยู่ชั่วระยะเวลาหนึ่งกับโลเรนโซ กีแบร์ตี
ขณะที่ร่ำเรียนและทำงานขุดค้นอยู่กับฟีลิปโป บรูเนลเลสกี ในกรุงโรมระหว่าง ค.ศ. 1404 ถึง ค.ศ. 1407 ศิลปินสองคนนี้ก็ได้ชื่อว่าเป็นนักล่าสมบัติ โดนาเตลโลหากินโดยการทำงานกับร้านช่างทอง การทำงานในกรุงโรมเป็นจุดสำคัญของการเปลี่ยนแปลงของการวิวัฒนาการทั้งหลายของศิลปะอิตาลีในคริสต์ศตวรรษที่ 15 เพราะในช่วงนี้เองที่บรูเนลเลสกีทำการวัดโดมของตึกแพนธีอันและสิ่งก่อสร้างโรมันอื่น ๆ ในกรุงโรม สิ่งก่อสร้างของบรูเนลเลสกีและงานประติมากรรมของโดนาเตลโลถือกันว่าเป็นงานเอกในการแสดงออกถึงความก้าวหน้าทางสถาปัตยกรรมและประติมากรรมของยุคดังกล่าว และมามีอิทธิพลต่อจิตรกรอื่น ๆ ของยุคฟื้นฟูศิลปวิทยาต่อมา
อ้างอิง
13861466
สภานิติบัญญัติมาเดรา
สภานิติบัญญัติมาเดรา (Assembleia Legislativa da Madeira) เป็นสภานิติบัญญัติแห่งเขตปกครองตนเองมาเดราของโปรตุเกส สมาชิกสภามาจากการเลือกตั้งระบบสัดส่วนแบบบัญชีรายชื่อโดยใช้การคำนวณวิธีโดนต์ บทบาทและหน้าที่ของสภานิติบัญญัติมาเดรานั้นครอบคลุมทั้งด้านนิติบัญญัติ การศาล และการเมืองด้วย
พระเจ้าโจวก้ง
พระเจ้าโจวก้ง เป็นพระมหากษัตริย์รัชกาลที่ 6 ในราชวงศ์โจว  ครองราชย์ในช่วงระหว่าง 922-900 ปีก่อนคริสต์ศักราช หรือ 917/15-900 ปีก่อนคริสต์ศักราช โดยประมาณตามประวัติศาสตร์โบราณของจีนเคมบริดจ์
อ้างอิง
-900
ประสิทธิภาพการส่องสว่าง
ประสิทธิภาพการส่องสว่าง (luminous efficacy) เป็นปริมาณทางกายภาพ ที่แสดงถึงความสัมพันธ์ระหว่างฟลักซ์ส่องสว่างซึ่งตามนุษย์รับรู้ กับปริมาณฟลักซ์การแผ่รังสี ซึ่งบอกถึงพลังงานต่อหน่วยเวลาที่คลื่นแม่เหล็กไฟฟ้าแผ่ออกมา ใช้หน่วย SI เป็นลูเมนต่อวัตต์ (สัญลักษณ์: lm/W)
คำนิยาม
ค่าประสิทธิภาพการส่องสว่าง K สามารถนิยามจากค่าฟลักซ์ส่องสว่าง
Φe
และฟลักซ์การแผ่รังสี
Φv
ได้โดย
ประสิทธิภาพการส่องสว่างเชิงสเปกตรัม
ความสว่างที่สายตามนุษย์รับรู้จะแตกต่างกันไปตามแต่ละความยาวคลื่น และประสิทธิภาพการส่องสว่างสำหรับแสงความยาวคลื่นเดียวจะเรียกว่าประสิทธิภาพการส่องสว่างเชิงสเปกตรัม (spectral luminous efficacy)
ถ้าให้
Φe,λ
เป็นค่าฟลักซ์การแผ่รังสีและ K(λ) เป็นค่าประสิทธิภาพการส่องสว่างเชิงสเปกตรัมที่ความยาวคลื่น λ แล้ว
และจะได้ว่า
นิมโรด
ซากปรักหักพังหลายแห่งในตะวันออกกลาง ได้รับการตั้งชื่อตามเขา
ในพระคัมภีร์
การกล่าวถึงนิมโรด ในพระคัมภีร์ครั้งแรกอยู่ในตารางประชาชาติ เขาถูกอธิบายว่าเป็นบุตรชายของคูช หลานชายของฮาม และเหลนของโนอาห์ และเป็น "ผู้เกรียงไกรในแผ่นดิน" และ "พรานผู้เกรียงไกรเฉพาะพระพักตร์พระเจ้า" สิ่งนี้ซ้ำแล้วซ้ำอีกในหนังสือเล่มแรกของพงศาวดาร 1:10 และ "ดินแดนแห่งนิมโรด" ที่ใช้เป็นคำพ้องความหมายสำหรับอัสซีเรีย หรือ เมโสโปเตเมีย ถูกกล่าวถึงในหนังสือมีคาห์ 5:6:ปฐมกาลกล่าวว่า "จุดเริ่มต้นของอาณาจักรของเขา" (เรชิท มัมลากโท) คือเมืองของ "บาเบล, เอเรค, อักกาด และคาลเนห์ ในดินแดนชินาร์" (เมโสโปเตเมีย) (ปฐก. 10:10)—เข้าใจกันไปต่างๆ นาๆ เพื่อบอกเป็นนัยว่าเขาทรงก่อตั้ง เมืองเหล่านี้ปกครองพวกเขาหรือทั้งสองอย่าง เนื่องจากข้อความภาษาฮีบรู ต้นฉบับมีความคลุมเครือ จึงไม่มีความชัดเจนว่าเขาหรืออัสซูร เป็นผู้สร้าง เมืองนีนะเวห์, เรเซน, เรโฮโบท และ คาลาห์ เพิ่มเติมหรือไม่ (การตีความทั้งสองแบบสะท้อนให้เห็นในเวอร์ชัน ภาษาอังกฤษ ต่างๆ) Sir Walter Raleigh อุทิศหลายหน้าใน History of the World (1614) ของเขาเพื่อสาธยายทุนในอดีตเกี่ยวกับคำถามที่ว่า นิมโรด หรือ อัสซูน เป็นผู้สร้างเมืองในอัสซีเรีย หรือไม่
นิมโรด ปะทะ อับราฮัม
ในประเพณีของชาวยิวและอิสลาม มีการกล่าวกันว่าการเผชิญหน้าระหว่างนิมโรดและอับราฮัม เกิดขึ้น เรื่องราวบางเรื่องนำทั้งสองมารวมกันในการปะทะกันอย่างรุนแรง โดยมองว่าเป็นสัญลักษณ์ของการเผชิญหน้าระหว่างความดีและความชั่ว หรือเป็นสัญลักษณ์การนับถือพระเจ้าองค์เดียว และ การนับถือพระเจ้าหลายองค์ ประเพณีของชาวยิวบางคนกล่าวเพียงว่าชายสองคนพบกันและสนทนากันตามคำกล่าวของ เคแวน เดอร์ทูร์น และ พีดับเบิลยู แวนเดอร์ ฮอร์สต ประเพณีนี้ได้รับการยืนยันเป็นครั้งแรกในงานเขียนของ Pseudo-Philo เรื่องนี้ยังพบในทัลมุด และในงานเขียนของแรบบินิกในยุคกลาง
ในบางเวอร์ชั่น เช่น โยเซพุส นิมรอดเป็นคนที่ตั้งปณิธานต่อต้านพระเจ้า ในที่อื่น ๆ เขาประกาศตัวเองว่าเป็นเทพเจ้าและได้รับการบูชาเช่นนี้โดยอาสาสมัคร บางครั้งเซมิรามิส มเหสีของเขาก็บูชาในฐานะเทพธิดาที่อยู่เคียงข้างเขา <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (January 2022)">จำเป็นต้องอ้างอิง  ]
ลางบอก เหตุในดวงดาวบอกนิมโรดและนักโหราศาสตร์ของเขาถึงการประสูติของอับราฮัมที่กำลังจะมาถึง ซึ่งจะยุติการบูชารูปเคารพ นิมโรดจึงออกคำสั่งให้ฆ่าทารกแรกเกิดทั้งหมด อย่างไรก็ตาม แม่ของอับราฮัมหนีเข้าไปในทุ่งนาและคลอดลูกอย่างลับๆ ในวัยเด็ก อับราฮัมรู้จักพระเจ้าและเริ่มนมัสการพระองค์ เขาเผชิญหน้ากับนิมรอดและบอกเขาแบบตัวต่อตัวให้เลิกนับถือรูปเคารพ จากนั้นนิมโรดก็สั่งให้เผาเขาที่หลัก ในบางเวอร์ชั่น นิมโรด ให้อาสาสมัครของเขารวบรวมฟืนเป็นเวลาสี่ปีเต็มเพื่อที่จะเผาอับราฮัมในกองไฟที่ใหญ่ที่สุดในโลกเท่าที่เคยเห็นมา แต่เมื่อจุดไฟแล้ว อับราฮัมก็เดินออกมาโดยไม่ได้รับบาดเจ็บ <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (January 2022)">จำเป็นต้องอ้างอิง  ]
ในบางเวอร์ชัน นิมโรดท้าทายอับราฮัมในการต่อสู้ เมื่อนิมโรดปรากฏตัวต่อหน้ากองทัพขนาดมหึมา อับราฮัมสร้างกองทัพริ้น ซึ่งทำลายกองทัพของนิมโรด บางเรื่องราวมีริ้นหรือยุงเข้าไปในสมองของนิมโรด และขับไล่เขาออกจากความคิดของเขา (การลงโทษอันศักดิ์สิทธิ์ซึ่งประเพณีของชาวยิวยังมอบให้กับจักรพรรดิแห่งโรมันจักรพรรดิติตุส ผู้ทำลายวิหารในกรุงเยรูซาเล็ม) <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (January 2022)">จำเป็นต้องอ้างอิง  ]
ในบางเวอร์ชัน นิมโรดกลับใจและยอมรับพระเจ้า โดยถวายเครื่องบูชามากมายที่พระเจ้าปฏิเสธ (เช่นเดียวกับ คาอิน) รุ่นอื่นๆ นิมรอดมอบให้อับราฮัมเป็นของขวัญประนีประนอม เอลีเอเซอร์ทาสร่างยักษ์ ซึ่งบางบัญชีอธิบายว่าเป็นลูกชายของนิมรอด <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (January 2022)">จำเป็นต้องอ้างอิง  ]
เวอร์ชันอื่นยังมีนิมโรด ยืนยันในการกบฏต่อพระเจ้า อันที่จริง การกระทำสำคัญของอับราฮัมในการออกจากเมโสโปเตเมีย และตั้งถิ่นฐานในคานาอัน บางครั้งถูกตีความว่าเป็นการหลบหนีจากการแก้แค้นของนิมโรด บัญชีที่ถือว่าเป็นที่ยอมรับในการสร้างอาคารของหอคอยมาหลายชั่วอายุคนก่อนที่อับราฮัมจะเกิด อย่างไรก็ตามในที่อื่น ๆ มันเป็นการกบฏในภายหลังหลังจากที่นิมรอดล้มเหลวในการเผชิญหน้ากับอับราฮัม ในเวอร์ชันอื่นๆ นิมโรดไม่ยอมแพ้หลังจากที่หอคอยพัง แต่ยังคงพยายามบุกขึ้นสวรรค์ด้วยตนเองในรถม้าที่ขับเคลื่อนด้วยฝูงนก <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (January 2022)">จำเป็นต้องอ้างอิง  ]
เรื่องราวนี้กล่าวถึงองค์ประกอบของอับราฮัมจากเรื่องราวการประสูติของโมเสส (กษัตริย์ผู้โหดร้ายที่ฆ่าทารกผู้บริสุทธิ์ โดยนางผดุงครรภ์ได้รับคำสั่งให้ฆ่าพวกเขา) และจากอาชีพของชัดรัค เมชาค และอาเบดเนโก ที่ไม่ได้รับบาดเจ็บจากไฟ นิมโรดจึงได้รับคุณลักษณะของกษัตริย์สององค์ที่โหดร้ายและข่มเหงตามแบบฉบับ – เนบูคัดเนสซาร์ และ ฟาโรห์ <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (January 2022)">ต้องการอ้างอิง  ] ประเพณีบางอย่างของชาวยิวยังระบุว่าเขาคือ ไซรัส ซึ่งการเกิดตาม เฮโรโดทัส นั้นมาพร้อมกับลางสังหรณ์ ซึ่งทำให้ปู่ของเขาพยายามฆ่าเขา <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (January 2022)">จำเป็นต้องอ้างอิง  ]
การเผชิญหน้ายังพบได้ในอัลกุรอาน ระหว่างกษัตริย์ที่ไม่ได้เอ่ยนาม กับ นบีอิบรอฮีม (ภาษาอาหรับสำหรับ "อับราฮัม") นักอรรถาธิบายมุสลิมบางคนกำหนดให้นิมโรดเป็นกษัตริย์ ในคำบรรยายอัลกุรอาน นบีอิบรอฮีมได้สนทนากับกษัตริย์ อดีตให้เหตุผลว่าอัลลอฮ์ (พระเจ้า) คือผู้ประทานชีวิตและก่อให้เกิดความตาย ในขณะที่กษัตริย์นิรนามตอบว่าพระองค์ประทานชีวิตและก่อให้เกิดความตาย นบีอิบรอฮีมหักล้างเขาโดยระบุว่าอัลลอฮ์นำดวงอาทิตย์ขึ้นจากทิศตะวันออก ดังนั้นเขาจึงขอให้กษัตริย์นำดวงอาทิตย์มาจากทิศตะวันตก กษัคริย์ทรงฉงนสนเท่ห์และกริ้ว ข้อคิดเห็นเกี่ยวกับซูเราะฮ์ นี้นำเสนอการปรุงแต่งที่หลากหลายของเรื่องเล่านี้ ซึ่งหนึ่งในนั้นเขียนโดย อิบน์ กะษีร นักวิชาการในศตวรรษที่ 14 โดยเสริมว่า นิมโรด แสดงอำนาจเหนือชีวิตและความตายด้วยการสังหารนักโทษและปล่อยนักโทษอีกคน
ไม่ว่าท้ายที่สุดแล้วจะรู้สึกสำนึกผิดหรือไม่ก็ตาม นิมโรดยังคงอยู่ในประเพณีของชาวยิวและอิสลาม โดยเป็นบุคคลชั่วร้ายที่เป็นสัญลักษณ์ของผู้บูชารูปเคารพและกษัตริย์ที่กดขี่ข่มเหง ในงานเขียนของแรบบินิคอลจนถึงปัจจุบัน เขามักเรียกกันว่า "นิมโรดผู้ชั่วร้าย" (נמרוד הרשע)<sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (January 2022)">จำเป็นต้องอ้างอิง  ]
ในศาสนาอิสลาม
คัมภีร์อัลกุรอาน กล่าวว่า " เจ้า (มุฮัมมัด) มิได้มองดูผู้ที่โต้แย้ง อิบรอฮีมในเรื่องพระเจ้าของเขาดอกหรือ? เนื่องจากอัลลอฮฺได้ทรงประทานอำนาจแก่เขา อิบรอฮีม กล่าวว่า “พระเจ้าของฉันนั้น คือ ผู้ที่ทรงให้เป็นและทรงให้ตายได้” กษัตริย์ตรัสตอบว่า "ข้าก็ให้เป็นและให้ตายได้" เมื่อมาถึงจุดนี้ ข้อคิดเห็นบางอย่างเพิ่มเรื่องเล่าใหม่ เช่น นิมโรด นำชายสองคนซึ่งเคยถูกตัดสินประหารชีวิตมาก่อน เขาสั่งให้ประหารชีวิตคนหนึ่งในขณะที่ปล่อยอีกคนหนึ่ง อับราฮัมกล่าวว่า "แท้จริงแล้ว พระเจ้าทรงสร้างดวงอาทิตย์ขึ้นจากทิศตะวันออก ดังนั้นจงทรงสร้างดวงอาทิตย์ขึ้นจากทิศตะวันตก" สิ่งนี้ทำให้กษัตริย์ต้องเนรเทศเขา และเขาออกเดินทางไปเลแวนต์
แม้ว่าชื่อของ นิมโรด จะไม่ได้ระบุไว้ในอัลกุรอานโดยเฉพาะ แต่นักวิชาการอิสลามถือว่า "กษัตริย์" ที่กล่าวถึงคือเขา อีกสองตอนของคัมภีร์อัลกุรอานบรรยายบทสนทนาของนบีอิบรอฮีมกับนิมโรดและผู้คนของเขา โดยเฉพาะในโองการของ ซูเราะฮ์ อัลอัมบิยาอ์ 21:68 และ ซูเราะฮ์ อัลอังกาบูต 29:34 ซึ่งอับราฮัมถูกโยนลงไปในกองไฟ แต่ปรากฏว่าไม่ได้รับอันตรายจากความเมตตาของพระเจ้า เรื่องราวดั้งเดิมอื่นๆ มีอยู่รอบตัวนิมโรด ซึ่งส่งผลให้เขาถูกอ้างถึงว่าเป็นทรราชในวัฒนธรรมมุสลิม
ตามที่ มุญาฮิด อิบน์ ญับร์ กล่าวว่า "คนสี่คนเข้าควบคุมโลก ตะวันออกและตะวันตก ผู้ศรัทธาสองคนและผู้ปฏิเสธศรัทธาสองคน ผู้ศรัทธาสองคนคือ สุลัยมาน (ซาโลมอน ในตำราอิสลาม) และ ซูลก็อรนัยน์ และผู้ปฏิเสธศรัทธาสองคนคือ เนบูคัดเนสซาร์ที่ 2 และนิมโรด ไม่มีใครนอกจากพวกเขาได้รับอำนาจเหนือมัน” <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (March 2022)">จำเป็นต้องอ้างอิง  ]
พระราชบัญญัติผู้ชมฟุตบอล ค.ศ. 1989
'''พระราชบัญญัติผู้ชมฟุตบอล ค.ศ. 1989''' (Football Spectators Act 1989) เป็นพระราชบัญญัติที่ รัฐสภาแห่งสหราชอาณาจักร ตราขึ้นในระหว่างการดำรงตำแหน่งนายกรัฐมนตรีของ มาร์กาเรต แทตเชอร์ บทบัญญัตินี้ใช้กับการแข่งขันฟุตบอลที่เล่นในอังกฤษและเวลส์เป็นหลัก
จุดมุ่งหมายของพระราชบัญญัตินี้คือการระบุตัวบุคคลที่ทราบกันว่าทำให้เกิดความวุ่นวายในและรอบ ๆ การแข่งขันฟุตบอล ไม่ว่าในสหราชอาณาจักรเองหรือในต่างประเทศ
ความผิดเกี่ยวกับฟุตบอล
พระราชบัญญัติยังแนะนำ คำสั่งห้ามฟุตบอล (Football Banning Order) ซึ่งผู้พิพากษาสามารถห้ามบุคคลไม่ให้เข้าร่วมการแข่งขันฟุตบอล (ไม่ว่าจะในประเทศหรือต่างประเทศ) เป็นระยะเวลา 2-10 ปีและยังสามารถกำหนดข้อจำกัดเพิ่มเติมได้ ศาลมักจะกำหนด FBOs หลังจากมีคนถูกตัดสินว่ามีความผิดเกี่ยวกับฟุตบอล สามารถกำหนดได้แม้กระทั่งกับบุคคลที่ถูกตั้งข้อหาแต่พ้นผิดจากความผิดดังกล่าว หรือเพื่อตอบสนองต่อคำให้การของตำรวจว่า FBO จะป้องกันความรุนแรงหรือความวุ่นวายที่เกี่ยวข้องกับฟุตบอล
ทางหลวงแผ่นดินหมายเลข 324
ถนนอู่ทอง หรือ ทางหลวงแผ่นดินหมายเลข 324 สายกาญจนบุรี–จรเข้สามพัน เป็นเส้นทางคมนาคมที่ใช้เดินทางเชื่อมต่อระหว่างจังหวัดกาญจนบุรี และจังหวัดสุพรรณบุรี โดยเริ่มต้นจากแยกทางหลวงแผ่นดินหมายเลข 323 (ถนนแสงชูโต) ในเขตเทศบาลเมืองกาญจนบุรี อำเภอเมืองกาญจนบุรี จังหวัดกาญจนบุรี ขึ้นไปตามทิศตะวันออกเฉียงเหนือ ผ่านอำเภอพนมทวน เข้าเขตจังหวัดสุพรรณบุรี และสิ้นสุดที่แยกจรเข้สามพัน โดยบรรจบกับทางหลวงแผ่นดินหมายเลข 321 (ถนนมาลัยแมน) ใน ตำบลจรเข้สามพัน อำเภออู่ทอง จังหวัดสุพรรณบุรี มีระยะทางประมาณ 48.635 กิโลเมตร
สโมสรฟุตบอลเนียซาลามิสฟามากุสตา
สโมสรฟุตบอลเนียซาลามิสฟามากุสตา หรือ สโมสรฟุตบอลเนียซาลามีนาฟามากุสตา (Νέα Σαλαμίνα Αμμοχώστου; Nea Salamis Famagusta FC) เป็นสโมสรกีฬาฟุตบอลระดับอาชีพ ซึ่งตั้งอยู่ ณ แอมมอชอสโตส (นอกจากนี้ยังรู้จักกันในชื่อของโรมันคือ ฟามากุสตา) ประเทศไซปรัส ซึ่งเป็นสโมสรของผู้ลี้ภัยตั้งแต่เหตุการณ์ตุรกีบุกไซปรัสใน ค.ศ. 1974 เมื่อประเทศตุรกียึดตอนเหนือของเกาะได้แล้ว ทางสโมสรก็ตั้งอยู่ในลาร์นากาเป็นการชั่วคราว
ความสำเร็จที่โดดเด่นที่สุดของทีมเนียซาลามีนา คือการชนะการแข่งขันไซปรัสคัพและไซปรัสเอฟเอชีลด์ (ซูเปอร์คัพ) ในปี ค.ศ. 1990 ความสำเร็จสูงสุดของทีมนี้คือการได้อันดับสามในการแข่งขันไซปรีออตเฟิสต์ดิวิชัน ในช่วงห้าปีแรก (ค.ศ. 1948–1953) ทีมนี้ได้เข้าร่วมการแข่งขันชิงแชมป์สหพันธ์ฟุตบอลสมัครเล่นไซปรัส และในปี ค.ศ. 1953 สโมสรแห่งนี้ได้เข้าร่วมสมาคมฟุตบอลไซปรัส (ซีเอฟเอ) โดยได้เข้าร่วมการแข่งขันชิงแชมป์สมาคมและการแข่งขันชิงถ้วยรางวัลอย่างสม่ำเสมอ ทีมนี้ได้เข้าแข่งขันไซปรีออตเฟิสต์ดิวิชันมากว่า 50 ฤดูกาล โดยได้อยู่ในอันดับเจ็ดของลำดับชั้นดังกล่าว
ทีมนี้ได้เข้าร่วมแข่งขันในยุโรปสมัยแรกในปี ค.ศ. 1990 ในการแข่งขันยูฟ่าคัพวินเนอร์สคัพ และเข้าแข่งขันยูฟ่าอินเตอร์โตโตคัพ 1995, 1997 และ 2000 ทีมนี้เป็นส่วนหนึ่งของสโมสรกีฬาเนียซาลามีนาฟามากุสตาซึ่งได้ก่อตั้งขึ้นในปี ค.ศ. 1948 โดยทางสโมสรต้นกำเนิดยังได้ครอบคลุมถึงทีมวอลเลย์บอลชาย
ในช่วงปีแรก
เมื่อวันที่ 14 กุมภาพันธ์ ค.ศ. 1948 ได้มีการตัดสินใจที่จะก่อตั้งสโมสร และสโมสรกีฬาเนียซาลามีนาฟามากุสตาได้รับการก่อตั้งขึ้นเมื่อวันที่ 7 มีนาคม ค.ศ. 1948 ในฐานะที่เป็นสโมสรกีฬาฝ่ายซ้ายแห่งแรกในประเทศไซปรัส โดยหลังจากที่สโมสรได้รับการก่อตั้ง ประชาชนจำนวนมากแสดงความปรารถนาที่จะเข้าร่วม อย่างไรก็ตาม ในส่วนของฟุตบอลกลับค่อนข้างอ่อนแอ
ไวยากรณ์ภาษาฮังการี
ไวยากรณ์ภาษาฮังการี (ฮังการี: magyar nyelvtan) เป็นไวยากรณ์ของภาษาฮังการี ภาษาในตระกูลฟินโน-อูกริกที่มีผู้ใช้ส่วนใหญ่ในประเทศฮังการีและประเทศเพื่อนบ้านทั้ง 7 ประเทศ (ในเขตแดนของราชอาณาจักรฮังการีที่ถูกแบ่งหลังสนธิสัญญาทรียานงเมื่อปี ค.ศ. 1920)
ภาษาฮังการีเป็นภาษาคำติดต่อ (agglutinative language, ฮังการี: agglutináló nyelv ออกลูตินาโล่ แญลฟ) เป็นภาษาที่ใช้หน่วยคำเติม (affix, ฮังการี: toldalék โตลดอเลค) จำนวนมาก โดยเฉพาะหน่วยคำเติมท้าย (suffix, ฮังการี: ragozás รอโกซาช) หลังคำแต่ละคำในประโยค เพื่อเปลี่ยนความหมายของคำ รวมถึงใช้แสดงให้เห็นว่าคำคำนั้นมีหน้าที่ทางไวยากรณ์ใดในประโยค (เช่น เป็นประธาน, เป็นกรรม)
หน่วยคำเติมท้าย (suffix) ในภาษาฮังการี สามารถเปลี่ยนรูปไปได้หลายแบบเพื่อความไพเราะและความสะดวกในการออกเสียงตามหลักการสอดคล้องกลมกลืนของสระ (vowel harmony, ฮังการี: magánhangzó-harmónia) ที่มีความสำคัญเป็นอย่างมากสำหรับการพูดภาษาฮังการี
คำกริยา (verbs, ฮังการี: ige อิแก) ในภาษาฮังการี สามารถใช้วางหน่วยคำเติม (affix) ไว้ด้านหน้าหรือด้านหลัง เพื่อเปลี่ยนความหมายของคำกริยาได้ ซึ่งจะแสดงความชี้เฉพาะ (definiteness) ว่าเป็นคำกริยาที่เจาะจงการกระทำไปที่วัตถุใดวัตถุหนึ่งเป็นพิเศษ หรือ ไม่ได้มีการเจาะจงว่าต้องเป็นวัตถุชิ้นนั้น ๆ เช่น Veszek egy tollat. ฉันซื้อปากกาด้ามหนึ่ง หรือ Veszem a tollat. ฉันซื้อปากกาด้ามนั้น, มีการแสดงกาล (tense, ฮังการี: igeidő) ว่ากริยานี้เกิดขึ้นในอดีต ปัจจุบัน หรือ อนาคต, แสดงบุรุษ (person, ฮังการี: személy แซเมย) ว่าคำกริยานั้นใครคือเป็นประธาน (ฉัน เธอ เขา พวกฉัน พวกเธอ พวกเขา), แสดงมาลา (mood) ของคำกริยานั้น ๆ และแสดงพจน์หรือจำนวน (number, ฮังการี: szám) ได้
คำนาม (nouns, ฮังการี: főnév เฟอเนฟ) ในภาษาฮังการีสามารถผันโดยใช้หน่วยคำเติมท้าย (suffix) แสดงการก (case, ฮังการี: eset แอแชต) ทั้งหมด 18 หน่วยคำ เช่น -t หลังคำ แล้วคำนามนั้นกลายเป็นกรรม เช่น A házat megveszi. เขาซื้อบ้านหลังนั้น หรือ -ba/-be หลังคำ แสดงให้เห็นว่ามีการเคลื่อนไหวเข้าไปในสิ่งของหรือสถานที่ เช่น A házba megyek. ฉันเข้าไปในบ้าน
รูปแบบการเรียงลำดับคำในประโยคของภาษาฮังการีนั้นไม่ได้มีการจำกัดไว้อย่างตายตัว เหมือนอย่างภาษาไทย หรือ ภาษาอังกฤษ ที่มีโครงสร้างแบบประธาน-กริยา-กรรม โดยไม่สามารถสลับ "ประธาน–กริยา–กรรม" ในประโยคได้ แต่ภาษาฮังการี สามารถเรียงประโยคได้อย่างค่อนข้างอิสระ วาง "ประธาน–กริยา–กรรม" สลับกันได้ ภาษาฮังการีเป็นภาษาเน้นหัวข้อ (topic-prominent language, ฮังการี: téma-kiemelkedő nyelv) กล่าวคือ การเรียงลำดับคำในประโยคภาษาฮังการีจะเน้นไปที่หัวข้อ (topic) ในประโยคที่ผู้พูดอยากให้ความสำคัญในการสื่อสารเป็นหลัก การเรียงประโยคต่างกันก็จะมีการเน้นความสำคัญกับสิ่งที่ต้องการสื่อสารต่างกันไป
ลำดับคำ
ประโยคภาษาฮังการีที่เป็นกลาง (ประโยคแบบที่ไม่มีการเน้นความสำคัญ (โฟกัส) สิ่งใดในประโยคเลย) จะมีลำดับคำแบบ "ประธาน–กริยา–กรรม" เหมือนภาษาไทย
ประโยคภาษาฮังการีสามารถสลับที่คำในประโยคไปมาได้ และเป็นภาษาที่ไม่จำเป็นต้องระบุหัวเรื่องอย่างชัดเจน ทำให้ไม่จำเป็นต้องมีการเรียงตามที่หลักภาษากำหนด แต่จะมีการเรียงตามลำดับความสำคัญของสิ่งที่ต้องการพูดในประโยคแทน
โดยจะวางคำที่ต้องการให้เป็นจุดสำคัญของประโยคไว้หน้าคำกริยาแท้ (finite verb, ฮังการี: ragozott ige รอโกโซท อิแก) ตามตารางด้านล่าง
ประโยคฮังการีมักจะแบ่งได้เป็น 4 ส่วน ได้แก่ หัวข้อ (topic, ฮังการี: topic), จุดสำคัญ (focus, ฮังการี: fókusz), คำกริยา (verb, ฮังการี: ige) และข้อความส่วนที่เหลือ (ฮังการี: egyéb) แต่ก็ไม่จำเป็นว่าในทุกประโยคจะต้องมีครบทั้งสี่อย่าง ในหนึ่งประโยค หัวข้อและข้อความส่วนที่เหลือจะมีกี่วลีก็ได้ แต่จุดสำคัญ สามารถมีได้เพียง 1 วลีเท่านั้น
การเน้นความสำคัญของคำในประโยค
ตารางด้านล่างแสดงให้เห็นสมบัติการเรียงคำแบบสลับกันไปมาในประโยคภาษาฮังการี เพื่อเน้นความสำคัญของสิ่งที่ผู้พูดต้องการสื่อในภาษาฮังการี โดยประโยคด้านล่างมาจากประโยคที่เป็นกลางว่า János tegnap elvitt két könyvet Péternek. ("ยาโนชเอาหนังสือ 2 เล่มไปให้เปแตร์เมื่อวาน") ประโยคนี้มีวลีหลัก ๆ อยู่ 4 วลี ได้แก่ János ("ยาโนช" เป็นชื่อบุคคลชาย), Péternek ("เปแตร์" เป็นชื่อบุคคลชาย; -nak/-nek คือหน่วยคำเติมท้ายที่แสดงว่าเป็นผู้ที่ประธาน (ยาโนช) เอาสิ่งของให้"), két könyvet ("หนังสือ 2 เล่ม"; ตัว -et ข้างหลังหมายความว่าหนังสือ 2 เล่มนี้เป็นกรรม) และ tegnap ("เมื่อวาน") ถ้าในประโยคใดมีจุดสำคัญปรากฏอยู่ หน่วยคำเติมหน้า (prefix) ที่อยู่หน้าคำกริยา เช่น el ใน elvitt จะย้ายไปอยู่ด้านหลังคำกริยาแทน กล่าวคือ พูดหรือเขียนเป็น vitt el แทนที่จะเป็น elvitt นับเป็นคุณสมบัติของภาษาฮังการีโดยเฉพาะ ปัญหาก็คือว่า ในกรณีประโยคนั้นใช้คำกริยาที่ไม่มีหน่วยคำเติมหน้า หากมีคำคำหนึ่งเรียงอยู่หน้าคำกริยา ก็จะเกิดความกำกวมว่าคำคำนั้นเป็นหัวข้อหรือเป็นจุดสำคัญ เช่นในประโยค Éva szereti a virágokat. ("เอวอชอบดอกไม้") คำว่า Éva ("เอวอ" เป็นชื่อบุคคลหญิง) อาจเป็นหัวข้อของประโยค และประโยคนี้เป็นประโยคแบบไม่มีจุดสำคัญ หรือคำว่า Éva อาจเป็นจุดสำคัญของประโยคซึ่งเน้นประโยคนี้ว่า "เอวอคือคนที่ชอบดอกไม้ (และไม่ใช่คนอื่น)"
ระบบหน่วยคำ
ภาษาฮังการีเป็นภาษาคำติดต่อ ข้อมูลต่าง ๆ ในภาษาฮังการีนั้นเกือบทั้งหมดจะใช้หน่วยคำเติมท้ายในการบอกเล่า เช่น "อยู่บนโต๊ะ" = asztalon (หน่วยคำเติมท้ายบ่งบอกว่าอยู่ข้างบน), เมื่อ 5 โมง = öt órakor (หน่วยคำเติมท้ายบ่งบอกเวลา ว่ากี่โมง) เป็นต้น แต่ก็ยังมีหน่วยคำเติมหน้าอยู่ 1 หน่วยคำ คือ leg- ซึ่งใช้บ่งบอกว่าสิ่งนี้คือที่สุด (superlative) เช่น legszebb สวยที่สุด (แลกแซบบ์)
ตัวอย่างการวางหน่วยคำเติมท้ายในภาษาฮังการี
ในภาษาฮังการี มีการใช้เสียงเฉพาะเจาะจง (case/preposition) ลงท้ายที่แตกต่างกันสำหรับคำสรรพนามแต่ละตัว มีอยู่ทั้งหมด 8 แบบ สำหรับคำสรรพนามบุรุษที่ 1, 2 และ 3 (ฉัน เธอ เขา พวกเรา พวกเธอ พวกเขา คุณ พวกคุณ) โดยสามารถต่อกับคำสรรพนามเพื่อเปลี่ยนเป็นกรรมของประโยค (accusative), ต่อคำปัจฉบท (postposition) เพื่อเปลี่ยนบุคคลที่พูดถึง, ต่อคำนามเพื่อเปลี่ยนเป็นกรรม แสดงความเป็นเจ้าของ หรือเปลี่ยนเป็นพหูพจน์, และต่อกับคำกริยา เพื่อเปลี่ยนประธานผู้กระทำ และเปลี่ยนคำกริยาให้เป็นแบบชี้เฉพาะหรือไม่ชี้เฉพาะ
การใช้หน่วยคำเติมท้ายตามหลักการสอดคล้องกลมกลืนของสระ
การเลือกหน่วยคำเติมท้ายในการต่อหลังคำในภาษาฮังการี ต้องใช้หลักการสอดคล้องกลมกลืนของสระต่ำ (low vowel, ฮังการี: mély magánhangzók) ประกอบด้วยสระ 6 ตัว คือ a, á, o, ó, u, ú และสระสูง (high vowel, ฮังการี: magas magánhangzók) ประกอบด้วยสระ 8 ตัว คือ e, é, i, í, ö, ő, ü, ű
การต่อท้ายคำ (suffix) ในภาษาฮังการี ต้องใช้ความกลมกลืนของสระในการต่อท้ายคำทั้งหมด คำเสียงสูงต่อเสียงสูง คำเสียงต่ำต่อเสียงต่ำ เช่น การต่อท้ายคำกริยา (ใครเป็นประธาน), การแสดงความเป็นเจ้าของ หรือ การแสดงการเคลื่อนไหว มีรูปแบบการใช้โดยใช้ "เสียงสระ" ของคำในการตัดสินว่าจะใช้หน่วยคำเติมท้ายเสียงใดในการต่อ
ตัวอย่าง:
-nak/-nek สำหรับ
Jánosnak สำหรับยาโนช (ยาโนชน็อค)
Péternek สำหรับเปแตร์ (เปแตร์แน็ค)
ความไม่รู้
ความไม่รู้ (ignorance) เป็นการขาดความรู้และสารสนเทศ คำว่า "ไม่รู้" นี้อาจใช้อธิบายบุคคลว่าอยู่ในสภาพไม่ตระหนักรู้ หรือไม่ลงรอยกันทางประชาน และความสัมพันธ์การรู้ (cognitive relation) อย่างอื่น และสามารถใช้อธิบายบุคคลที่ไม่ตระหนักถึงสารสนเทศหรือข้อเท็จจริงสำคัญ ความไม่รู้นี้แบ่งออกได้เป็น 3 ประเภท คือ ความไม่รู้ข้อเท็จจริง ความไม่รู้วัตถุ (ไม่คุ้นเคย) และความไม่รู้เทคนิค (ไม่รู้วิธีทำ)
เฉลิมไทยอวอร์ด ครั้งที่ 9
เฉลิมไทยอวอร์ด ครั้งที่ 9 เป็นกิจกรรมที่จัดโดยสมาชิกเว็บไซต์ พันทิปดอตคอม โต๊ะเฉลิมไทย เพื่อยกย่อง เชิดชู ผลงานดีเด่น ทางด้านภาพยนตร์ ตลอดปี พ.ศ. 2555 โดยผู้ได้รับการเสนอชื่อเข้าชิงและผู้ชนะในสาขาต่าง ๆ ได้มาจากการลงคะแนนเสียงของสมาชิกเว็บไซต์ pantip ผู้มีสิทธิ์ออกเสียง ภายหลังมีการประกาศผลรางวัลขึ้นในวันที่ 11 มีนาคม พ.ศ. 2556
== ผลรางวัลเฉลิมไทยอวอร์ด ครั้งที่ 9 ==
:: สาขาภาพยนตร์ต่างประเทศแห่งปี
ผู้ชนะ
ผู้เข้าชิงอื่น ๆ
:: สาขาภาพยนตร์ไทยแห่งปี
ผู้ชนะ
ผู้เข้าชิงอื่น ๆ
:: สาขางานกำกับภาพยนตร์แห่งปี (สำหรับภาพยนตร์ต่างประเทศ)
ผู้ชนะ
ผู้เข้าชิงอื่น ๆ
:: สาขางานกำกับภาพยนตร์แห่งปี (สำหรับภาพยนตร์ไทย)
ผู้ชนะ
ผู้เข้าชิงอื่น ๆ
:: สาขานักแสดงชายในบทนำจากภาพยนตร์ต่างประเทศแห่งปี
ผู้ชนะ
ผู้เข้าชิงอื่น ๆ
:: สาขานักแสดงหญิงในบทนำจากภาพยนตร์ต่างประเทศแห่งปี
ผู้เข้าชิงอื่น ๆ
:: สาขานักแสดงชายในบทนำจากภาพยนตรไทยแห่งปี
ผู้ชนะ
:: สาขานักแสดงหญิงในบทนำจากภาพยนตรไทยแห่งปี
ผู้ชนะ
ผู้เข้าชิงอื่น ๆ
:: สาขานักแสดงชายในบทสมทบจากภาพยนตร์ต่างประเทศแห่งปี
ผู้ชนะ
ผู้เข้าชิงอื่น ๆ
:: สาขานักแสดงชายในบทสมทบจากภาพยนตร์ไทยแห่งปี
ผู้ชนะ
ผู้เข้าชิงอื่น ๆ
:: สาขานักแสดงหญิงในบทสมทบจากภาพยนตร์ต่างประเทศแห่งปี
ผู้เข้าชิงอื่น ๆ
:: สาขานักแสดงหญิงในบทสมทบจากภาพยนตร์ไทยแห่งปี
ผู้ชนะ
:: สาขาบทภาพยนตร์ต่างประเทศแห่งปี
ผู้ชนะ
ผู้เข้าชิงอื่น ๆ
ความรับอาบรังสี
ความรับอาบรังสี (irradiance) เป็นปริมาณทางกายภาพที่แสดงถึงพลังงานจากการแผ่รังสีต่อพื้นที่ที่แผ่ลงบนวัตถุในหน่วยเวลาหนึ่ง ได้มาจากการหาอนุพันธ์ของฟลักซ์การแผ่รังสีต่อพื้นที่ผิวของวัตถุ หน่วย SI ที่ใช้คือ วัตต์ต่อตารางเมตร (สัญลักษณ์: W m-2) ในทางดาราศาสตร์ มักใช้ หน่วย CGS เป็น เอิร์กต่อตารางเซนติเมตรต่อวินาที (สัญลักษณ์: erg cm-2 s-2)
เฉลิมไทยอวอร์ด ครั้งที่ 9
:: สาขาบทภาพยนตร์ไทยแห่งปี
ผู้ชนะ
ความรับอาบรังสี
ค่าความเปล่งรังสีมีหน่วยเหมือนกันกับค่าความรับอาบรังสี แต่ต่างกันที่ค่าความเปล่งรังสีเป็นการวัดแหล่งกำเนิดรังสี ในขณะที่ค่าความรับอาบรังสีเป็นการวัดที่วัตถุที่ถูกฉายรังสี
เฉลิมไทยอวอร์ด ครั้งที่ 9
:: สาขาบทภาพยนตร์ไทยแห่งปี
ผู้เข้าชิงอื่น ๆ
ความรับอาบรังสี
คำนิยาม
สมมติว่าฟลักซ์การแผ่รังสี